Synology Data Replicator 3 használata

A Data Replicator 3 megismeréséhez kattintson a következő főbb funkciókra.

- PC biztonsági adatmentés
- Biztonsági mentés fájlok visszaállítása
- Bővített beállítások
- Napló

PC biztonsági adatmentés

Kérjük, hogy a biztonsági mentés felállításához kövesse az alábbi lépéseket. Ellátogathat a Bővített beállítások részhez is, hogy megismerjen más olyan beállításokat is, amelyek segítenek önnek PC biztonsági adatmentésének személyre szabásában.

1. Biztonsági másolat céljának kiválasztása

Választhatja azt, hogy PC adatairól egy Synology szerverre vagy egyéb helyre készít biztonsági mentést. A biztonsági mentés sikeres végrehajtását követően ön a hozzárendelt mappában találhatja meg a biztonsági másolat fájlokat.

1.1 Biztonsági mentés egy Synology szerverre

1. Kattintson a Kiválasztás gombra.
2. Válassza a Synology szerver lehetőséget, majd kattintson az OK gombra.
3. A következő ablakban kattintson arra a Synology szerverre, ahol a biztonsági mentésre szolgáló megosztott mappa található. Majd kattintson a Tovább gombra.
4. Adja meg az éppen kiválasztott megosztott mappában olvasási/írási jogokat biztosító felhasználónevet és jelszót, majd kattintson a Tovább gombra.
5. Kattintson a biztonsági mentéshez használni kívánt megosztott mappára, majd kattintson a Befejezés gombra.

1.2 Biztonsági mentés egyéb helyre

1. Kattintson a Kiválasztás gombra.
2. Válassza az Egyéb hely lehetőséget, majd a biztonsági mentés céljának meghatározásához kattintson a Tallózás gombra.
3. A befejezéshez kattintson az OK gombra.

2. Jelölje be a biztonsági mentésbe foglalni kívánt mappákat
3. Biztonsági mentés üzemmódjának kiválasztása

A Data Replicator 3 az ön kényelme érdekében 3 biztonsági mentési üzemmódot biztosít, amelyek a következők: Azonnali, Szinkronizált, és Időzített.

3.1 Azonnali

Az Azonnali gombra kattintva a kiválasztott helyi mappá(k)ban lévő összes fájl azonnal biztonsági mentésre kerül a biztonsági mentés céljába.

3.2 Szinkronizált

- Szinkronizálja az adatokat most, és megkezdi a monitorozást

Kattintson a Szinkronizált gombra, a Data Replicator 3 teljes biztonsági mentést készít a biztonsági mentés céljába a kiválasztott mappá(k)ban lévő összes fájlról. Ezt követően a Data Replicator 3 megkezdi azoknak a mappáknak a monitorozását. Amint ön változtatásokat eszközöl, a Data Replicator 3 csak a megváltozott fájlokról készít biztonsági másolatot.

Megjegyzés:

1. Miután a Data Replicator 3 monitorozó üzemmódba lép, dolgozni fog, amíg csak le nem állítja.
2. A levelezés szinkronizálása közti időintervallum alatt a szinkronizálás befejezésétől a következő szimkronizálás megkezdéséig eltelt idő értendő. A feladat esetleg elhalasztódhat, ha a Data Replicator 3 éppen egyéb fájlok szinkronizálását végzi.

- A monitorozás leállítása

A monitorozás leállításához kattintson a Szinkronizálás leállítása gombra a Data Replicator 3 program ablakában. Ha a program ablak össze van csukva a tálcára, akkor kérjük, hogy a kinyitásához kattintson duplán a Data Replicator 3 ikonra.

3.3 Ütemezés

- Időzítés beállítása

A Data Replicator 3 beállítható arra, hogy meghatározott időközönként automatikus biztonsági mentéseket végezzen. Ennek megtételéhez:

1. Kattintson az Időzítés gombra.
2. Adja meg az időzített biztonsági mentéshez a biztonsági mentések periódusát és kezdési idejét, majd kattintson az OK gombra.
3. Ha kijelentkezés közben szeretne időzetett biztonsági mentést végrehajtani, akkor kérjük, adja meg az erre a számítógépre történő bejelentkezéshez használt felhasználónevét és jelszavát. Majd kattintson az OK gombra.
   Ha kijelentkezve nem szeretne időzített biztonsági mentést végrehajtani, akkor kérjük, kattintson a Kihagyás gombra.

Megjegyzés:

1. A kijelentkezve elvégzett biztonsági mentéskor a felhasználói jelszó nem lehet üres.
2. A Windows 98 vagy Windows ME programot használó felhasználók esetén az időzített biztonsági mentés kijelentkezve szándékosan végrehajtható.

Miután kész az időzítés beállítása, kiléphet a Synology Data Replicator 3 programból, vagy összecsukhatja a program ablakot a tálcára. A Synology Data Replicator 3 a beállított időben automatikusan végrehajtja az időzített biztonsági mentést.

- Időzítés törlése

Az időzített biztonsági mentés leállításához, és az időzítési beállítások eltávolításához kattintson az Időzítés törlése gombra.

Ha Outlook, Outlook Express, vagy Windows Mail fájlokról szeretne biztonsági másolatot készíteni, kérjük, ügyeljen a következőkre:

- Ha Windows XP, Windows 2003, vagy Windows Vista proghramot futtat,

1. A számítógépén legalább az egyik meghajtónak NTFS formátumúnak kell lennie.
2. Az Outlook/Windows Mail fájloknak a helyi meghajtókon kell lenniük.
3. A számítógép adminisztrátoraként kell bejelentkeznie.

- Ha nem Windows XP és Windows 2003 operációs rendszert futtat, kérjük, hogy az Outlook biztonsági mentése előtt zárja be az Outlook programot.

Támogatás és korlátozás
A célszerver keresése közben a Synology Data Replicator 3 a következő portokat használja: 9999, vagy 9998, vagy 9997. A biztonsági mentés után a tömörített fájlok és kódolt fájlok rendes fájlokká válnak. A fájl tulajdonjoga törlésre kerül. Ami a fájlnév hosszát illeti, a Synology Data Replicator 3 maximum 240 bájtig támogatja. Ha megváltoztatja a számítógépe nevét, akkor a Data Replicator 3 megfelelő működésének biztosítása érdekében az időzített biztonsági mentés beállításakor meg kell adnia a számítógép admin bejelentkezési jelszavát. Ha már beállított egy időzítést a biztonsági mentéshez, akkor törölje azt az időzítést, és egy új ismételt beállításához használja a számítógép admin bejeletkezési jelszavát.

Biztonsági mentés fájlok visszaállítása

A biztonsági mentés fájlok visszaállításához először ki kell választania egy célt a biztonsági mentéshez, majd a biztonsági mentés fájlok visszaállításához válassza ki a következő módszerek egyikét:

1. Visszaállítás böngészéssel

Az esetek többségében, ha biztos benne, hogy hol vannak a biztonsági mentés fájlok, a fájlok visszaállítására használhatja a Visszaállítás böngészéssel lehetőséget:

1. Kattintson a Kezdés gombra a következőben: Visszaállítás böngészéssel.
2. Kattintson a Tovább gombra.
3. Kattintson a forrás visszaállítása kiválasztásához, majd kattintson a Tovább gombra.
4. Válassza ki a fájlok listázásához a Verzió szerint vagy a Visszaállítási pont szerint lehetőséget.
5. Jelölje be a visszaállítani kívánt mappá(ka)t, majd kattintson a Tovább gombra.
6. Válassza ki a helyet, ahová a biztonsági mentés fájlok visszaállításra kerülnek. Majd kattintson a Befejezés gombra.

2. Visszaállítás kereséssel

Ha nem biztos benne, hogy hol vannak a biztonsági mentés fájlok, vagy ha csak a bizonyos kulcsszót tartalmazó fájlokat szeretné visszaállítani, akkor kérjük, hogy a visszaállításhoz tegye meg a következő lépéseket:

1. Kattintson a Kezdés gombra a következőben: Visszaállítás kereséssel.
2. Kattintson a Tovább gombra.
3. Kattintson a forrás visszaállítása kiválasztásához, majd kattintson a Tovább gombra.
4. Gépelje be a keresni kívánt kulcsszót a "Kulcsszó:" szövegmezőbe.
5. Válassza ki a biztonsági mentés mappát a "Biztonsági mentések:" legördülő menüből.
6. Kattintson a Keresés gombra.
7. Válassza ki a jobboldali keretben a visszaállítani kívánt fájlokat és mappákat, majd kattintson a Tovább gombot.
8. Válassza ki a helyet, ahová a biztonsági mentés fájlok visszaállításra kerülnek. Majd kattintson a Befejezés gombra.

Tipp az Outlook, Outlook Express, és Windows Mail fájlok visszaállításához
Célútvonal kiválasztásakor választhat: Eredeti útvonal Ennek a lehetőségnek a kiválasztásakor nem szükséges manuálisan importálnia a levelezést és a címjegyzéket, a visszaállított fájlok felváltják a számítógép adatait. Új útvonal Ennek a lehetőségnek a kiválasztásakor ön egy meghatározott útvonalra állíthatja vissza az adatokat, és manuálisan importálhatja a levelezést és a címjegyzéket a következőkhöz: Outlook/Outlook Express/Windows Mail.

Bővített beállítások

Az Opciók részben ön a következők szerint magasabb szintű biztonsági mentés beállításokat is beállíthat.

Szurés

> Használja ezt a funkciót a fájlok precíz biztonsági mentéséhez. A bizonyos előtagokkal vagy kiterjesztésekkel rendelkező fájlok kizárása a biztonsági mentés listájáról segít önnek meggyorsítani a biztonsági mentést. A folytatáshoz kövesse a következő lépéseket:

> 1. Kattintson a Szűrő gombra.
> 2. Kattintson a Hozzáadás gombra a "Kiterjesztés" vagy a "Prefix" opció jobboldalán.
> 3. Adjon meg meghatározott ismérveket, például ".exe" a kiterjesztésnek, vagy "~" az előtagnak.
> 4. Kattintson az OK gombra a beállítási párbeszédpanel bezárásához, majd kattintson újra az OK gombra a beállítások elmentéséhez.

E-mail emlékeztető engedélyezése

> Használja ezt a funkciót, ha az időzített biztonsági mentés befejezése után emailben részletes adatokat szeretne kapni a biztonsági mentésről.

> 1. Kattintson az SMTP beállítás gombra.
> 2. Adjon meg érvényes email információt, majd kattintson az OK gombra a befejezéshez.

Fájlverziók engedélyezése

> Mire való a fájlverziók funkció?

> A fájlverziók engedélyezése funkció segíthet önnek egyazon fájl több régi változatának a megtartásában.

> Az első biztonsági mentés befejezése után az összes biztonsági másolat fájl a biztonsági mentés céljában lévő "legutóbbi" mappában kerül tárolásra. A következő biztonsági mentéstől kezdve a Data Replicator 3 automatikusan ellenőrzi, hogy bármelyik fájl létezik-e már ugyanazon a fájlnéven a "legutóbbi" mappában. Ha igen, és ha a fájlok tartalma megváltozott, akkor a "legutóbbi" mappában lévő előző biztonsági másolat fájl régebbi verzióként átkerül a "régi" mappába, míg a számítógépen lévő fájl a "legutóbbi" mappába kerül biztonsági mentésre, ahol mindig megtalálhatja mind a legutóbbi biztonsági másolat fájlokat.

> Megjegyzés:

> A fent hivatkozott fájlnak ugyanabban a mappában kell lennie. Tehát amikor ugyanazt a fiókot használja a mappa biztonsági mentésére, generálódik egy régi verzió.

> Ha a fájlverzió funkció engedélyezve van, és helytelen vagy visszafordíthatatlan szerkesztést tapasztal a helyi fájljain, akkor a biztonsági mentés céljában megtalálhatja a régi fájlokat, és könnyedén visszaállíthatja a fájlokat.

> Régi változatok száma

> Itt beállíthatja, hogy a biztonsági másolat fájlok hány régi változatát kívánja megtartani, 20 változat a maximum. A régi fájlváltozatok fájlneve kiegészül a következőkkel: "v00", "v01", és így tovább. Minél nagyobb a szám, annál újabb a változat.

> Állítsa be a régi változatok számát annak eldöntéséhez, hogy hány előző változat kerüljön megtartásra a biztonsági mentés céljában. A folytatáshoz kövesse a következő lépéseket:

> 1. Jelölje be a Fájlverziók engedélyezése lehetőséget.
> 2. Állítsa be a régi változatok számát, majd a beállítások mentéséhez kattintson az Alkalmazás gombra.

Visszaállítási pontok

> Mik a visszaállítási pontok?

> A biztonsági mentés végrehajtása után minden alkalommal lesz egy mappa, aminek neve a biztonsági mentés kezdési időpontja, és ami tartalmazza ennek a biztonsági mentésnek valamennyi fájlját. Ez lesz egy visszaállítási pont.

> Az a fájl, amit soha nem módosítottak, minden egyes biztonsági mentés után fel fog tűnni minden visszaállítási pontban. Ténylegesen azonban csak egyetlen fájlnyi lemezterület van lefoglalva.

> Visszaállítási pontok száma

> Itt beállíthatja, hogy hány visszaállítási pontot kíván megtartani, 128 visszaállítási pont a maximum. Ha a visszaállítási pontok száma túllépi a beállított értéket, akkor a biztonsági mentés céljában található legrégebbi visszaállítási pontok a következő biztonsági mentés után automatikusan törlődnek.

> Támogatás és korlátozás
> A visszaállítási pont funkciót csak a Windows 2000 / Windows XP / Windows 2003 / Windows Vista támogatja.

Automatikus indítás bejelentkezéskor

> Beállíthatja, hogy a Synology Data Replicator 3 automatikusan elinduljon, amikor ön bejelentkezik a Windows-ba. A folytatáshoz kövesse a következő lépéseket:

> 1. Jelölje be a Data Replicator 3 automatikus indítása a Windows indításakor lehetőséget.
> 2. Kattintson az Alkalmazás gombra.

Szinkronizálás előtt ellenőrizze az adatok állapotát

> Eldöntheti, hogy ellenőrzi-e az adatok állapotát, mielőtt a Data Replicator szinkron üzemmódba lép. A folytatáshoz kövesse a következő lépéseket:

> 1. Jelölje be az Adatállapot ellenőrzése a szinkronizálás megkezdése előtt lehetőséget.
> 2. Kattintson az Alkalmazás gombra.

> Megjegyzés:

> Ha törli ennek az opciónak a bejelöltségét és bezárja a Data Replicatort, a hozzáadott, eltávolított vagy módosított adatok esetleg nem kerülnek szinkronizálásra a szerverrel a Data Replicator következő indításakor.

Azonos fájlok megtartása a célszerveren

> Beállíthatja a helyi számítógépén lévő fájlokkal azonos fájlok megtartását a "legutóbbi" mappában. A folytatáshoz kövesse a következő lépéseket:

> 1. Jelölje be az A helyi fájlok törlésekor, törölje egyidejűleg a megfelelő biztonsági másolat fájlokat is lehetőséget.
> 2. Kattintson az Alkalmazás gombra.

Napló

A naplófájl maximális mérete 512KB; ha a naplófájl eléri a határt, a legrégebbi 128KB eltávolításra kerül.

- Napló mentése

1. Kattintson a Mentés gombra.
2. Válassza ki a biztonsági mentés céljának útvonalát, majd kattintson a Mentés gombra a befejezéshez.

- Napló törlése

1. Kattintson a Törlés gombra.
2. Kattintson az Igen-re a megerősítő párbeszédablakban.